text: Brand i skur - sommerhus reddet
  26 januar 2011 kl. 19.44
  Et skur ved et sommerhus på Fuglebakken i Mørkholt stod her til aften i flammer. Brandvæsnet nåede dog at slukke branden, inden den bredte sig til sommerhuset.
  Meldingen om skurbranden lød kort før klokken 20 her til aften.
  Brandvæsen og politi fik hurtig kontrol under situtationen, så branden ikke spredte sig til det nærliggende sommerhus.
  Ilden var hurtig slukket og ingen mennesker kom til skade under branden.
  